**Uddelingspolitik**

  DIS-fonden foretager uddelinger til følgende fire hovedkategorier:  
- Støtte og fremme aktiviteterne inden for Danske Studerendes Fællesråd m.fl.  
- Udføre og/eller støtte aktiviteter med det formål at forbedre levevilkår for unge under uddannelse i   Danmark  
- Udføre og/eller støtte socialt og kulturelt arbejde til gavn for unge under uddannelse i Danmark  
- Udføre og/eller støtte mellemfolkelig forståelse blandt unge under uddannelse uanset nationalitet.  
   
DIS-fonden støtter organisationer og sammenslutninger inden for ovenstående hovedkategorier, og foretager ikke uddelinger til individer, studieophold, partipolitiske organisationer og lignende.   
   
DIS-fondens lægger i sin uddelingspolitik vægt på over tid at foretage uddelinger inden for samtlige ovenstående hovedkategorier. Ansøgningsfristen for ansøgninger er 30. september hvert år. Efter ansøgningsfristen fastlægger DIS-fonden en økonomisk ramme for årets uddelinger, og foretager herefter uddelinger til de bedst egnede ansøgere i henhold til fondens vedtægter inden for den fastlagte ramme. Udbetalinger foretages primo det efterfølgende år.   
   
DIS-fonden lægger ved vurdering af de indkomne ansøgninger vægt på, at ansøgeren sandsynliggør at uddelingen vil resultere i en konkret værdiskabelse i overensstemmelse med fondens formål. DIS-fonden lægger endvidere vægt på, at aktiviteten er eller kan forankres i en etableret og landsdækkende studenterorganisation, og at formålet tilgodeser en bredere kreds af unge under uddannelse. DIS-fonden prioriterer at støtte langsigtet udvikling hos modtager frem for enkeltstående projekter.  
   
I visse tilfælde anmoder DIS-fonden en ansøger om at uddybe eller tilpasse den fremsendte ansøgning, såfremt bestyrelsen finder anledning hertil.   
   
DIS-fonden dispenserer alene fra ovenstående i helt særlige tilfælde.